E, coma se tot s'auesse d'arribar ara mida deth sòn gost, li didec ath capitan qu'ère content d'anar-se'n damb eth entà Italia; mès damb era condicion de qué non s'auie de sèir jos era bandèra, ne calar-se en lista de soldats, entà non obligar-se a seguir jos era sua bandèra; e, totun qu'eth capitan li didec qu'ère parièr calar-se en lista, qu'atau gaudirie des ajudes e pagues que li balhèssen ara companhia, e qu'eth li balharie licéncia toti es viatges que l'ac demanèsse.